കരിപ്പൂര് സ്വര്ണ്ണക്കടത്ത് കവര്ച്ചാ കേസില് മാഫിയാ തലവനടക്കം മൂന്നു പേര് പിടിയില് കൊണ്ടോട്ടി: കരിപ്പൂര് സ്വര്ണ്ണക്കവര്ച്ചാ കേസുമായി ബന്ധപ്പെട്ട് മൂന്ന് പേര് പിടിയില്. കൊടുവള്ളി സംഘത്തില്പ്പെട്ട മുഖ്യപ്രതി കിഴക്കോത്ത് കൊടുവള്ളി ആവിലോറ സ്വദേശി പെരുച്ചാഴി ആപ്പു എന്ന പാറക്കല് മുഹമ്മദ് 40, സ്വര്ണ്ണക്കടത്ത് സംഘത്തിലെ വാവാട് ബ്രദേഴ്സ് ഗ്രൂപ്പ് തലവന് റസൂഫിയാന്്റെ സഹോദരന് കൊടുവള്ളി വാവാട് സ്വദേശി തെക്കേക്കണ്ണി പോയില് ജസീര് 31, ഇവര്ക്ക് ഒളിവില് കഴിയാനും ഡല്ഹിയിലെ രഹസ്യ സങ്കേതത്തിലേക്ക് രക്ഷപ്പെടുത്തി കൊണ്ടുപോകാനും ശ്രമിച്ച കൊടുവള്ളി കിഴക്കോത്ത് അബ്ദുല് സലീം 45 എന്നിവരെയാണ് കൊണ്ടോട്ടി ഡിവൈ.എസ്.പി കെ അഷ്റഫിന്്റെ നേതൃത്വത്തിലുള്ള പ്രത്യേക അന്വേഷണ സംഘം അറസ്റ്റ് ചെയ്തത്.പ്രതികള് ഗോവയിലേക്ക് കടന്നതായി രഹസ്യവിവരം ലഭിച്ചതിനെത്തുടര്ന്ന് അന്വേഷണ സംഘം അവിടെ എത്തുകയും ഗോവന് പൊലീസിന്്റെ സഹായത്തോടെ പിന്തുടരുകയും ചെയ്തിരുന്നു. എന്നാല്, അന്വേഷണ സംഘത്തിന്റെ കണ്ണുവെട്ടിച്ച സംഘം കര്ണാടകയിലേക്ക് കടക്കുകയായിരുന്നു. തുടര്ന്ന് കര്ണാടക പൊലീസിന്്റെ സഹായത്തോടെ ബല്ഗാമില് നിന്നാണ് ഇവരെ പിടികൂടിയത്. പ്രതികളെ വെള്ളിയാഴ്ച രാവിലെയാണ് കൊണ്ടോട്ടിയില് എത്തിച്ചത്. നിരവധി ക്രിമിനല് കേസുകളില് പ്രതിയായ ആപ്പുവിനും സംഘത്തിനും എതിരെ കൊലപാതകശ്രമം, വഞ്ചന കേസുകള് നിലവിലുണ്ട്.കൊല്ലം ജില്ലയിലെ കൊട്ടിയം പൊലീസ് സ്റ്റേഷനില് സാമ്ബത്തിക ഇടപാടില് വസ്തു എഴുതി വാങ്ങി വാങ്ങി ലോണെടുത്ത് തിരിച്ചടയ്ക്കാതെ വഞ്ചിച്ച കേസും കൊടുവള്ളി സ്റ്റേഷനില് സ്വര്ണക്കടത്തും ഹവാല ഇടപാടുകളുമായി ഒന്നിലധികം വധശ്രമ കേസുകളും നിലവിലുണ്ട്. വയനാട്ടില് വച്ച് ഇയാളുടെ സംഘത്തില്നിന്ന് മൂന്നുകോടി രൂപയും തോക്കും പിടികൂടിയതിന് ബത്തേരി സ്റ്റേഷനില് കേസുണ്ട്. കരിപ്പൂര് സ്വര്ണക്കവര്ച്ച ദിവസം ഇയാള് ഉള്പ്പെട്ട സംഘം കരിപ്പൂരില് എത്തിയത് വ്യാജ നമ്ബര് ഘടിപ്പിച്ച വാഹനത്തിലായിരുന്നു. തോക്ക് അടക്കമുള്ള ആയുധങ്ങളുമായാണ് സംഘമെത്തിയത് എന്ന് സൂചനയുണ്ട്. അര്ജ്ജുന് ആയങ്കിയും സംഘവും വന്ന വാഹനത്തിനു നേരെ സോഡാ കുപ്പി എറിഞ്ഞ് ഭീകരാന്തരീക്ഷം സൃഷ്ടിച്ചത് ഇവരുടെ സംഘമായിരുന്നു. ഇതോടെ ഈ കേസില് പിടിയിലായ പ്രതികളുടെ എണ്ണം 38 ആയി. കൂടുതല് അന്വേഷണത്തിനും തെളിവെടുപ്പിനുമായി ഇവരെ കസ്റ്റഡിയില് വാങ്ങും. മലപ്പുറം ജില്ലാ പൊലീസ് മേധാവി സുജിത്ത് ദാസിന്റെ നേതൃത്വത്തില് കൊണ്ടോട്ടി ഡിവൈ.എസ്.പി അഷറഫ്, പ്രത്യേക അന്വേഷണ സംഘങ്ങളായ കരിപ്പൂര് ഇന്സ്പക്ടര് ഷിബു, വാഴക്കാട് എസ് ഐ നൗഫല്, ശശി കുണ്ടറക്കാട്, സത്യനാഥന് മണാട്ട്, അസീസ്, ഉണ്ണികൃഷ്ണന് ,പി സഞ്ജീവ്, എ.എസ്ഐ ബിജു, സൈബര് സെല്ലിലെ സുരേഷ്, രാജീവ് ബാബു, കോഴിക്കോട് സിറ്റി ക്രൈം സ്ക്വാഡിലെ ഒ. മോഹന് ദാസ്, ഹാദില് കുന്നുമ്മല്, ഷഹീര് പെരുമണ്ണ, എസ്.ഐമാരായ സതീഷ് നാഥ്, അബ്ദുള് ഹനീഫ, ദിനേശ് കുമാര് എന്നിവരാണ് പ്രതികളെ പിടികൂടി അന്വേഷണം നടത്തുന്നത്.